Isidimi Sama-Xosa

Ipepa Lama Xosa Pambili nto zak’wetu!

Lenyanga] Lihlaulelwa 4s ngonyaka kwase kuqaleni.]

Vol XII. LOVEDALE,SOUTH AFRICA, DECEMBER,1, 8882. No.146.

ISIKOLO SASE LOVEDALE.

♦

UMHLA WOKUVALA.

INTSAPO efunda apa yofumana iholde ngolwesi-Tatu, lwa 20. ngexesha leshumi.

ISAZISO KONOZALA.

ABAZALI nabanye abanentsapo efunda apa bayacelwa ukuba bapaule lento: —INTSAPO EYOTI IGODUKELE KWINDAWO EZINE NGQAKAQA, AYI SAKWAMKELWA ekuqaleni konyaka ozayo. Amaqinga okuba bangagoduki, mhlaimbi baye kwezinye indawo abantwana abamakaya ane Ngqakaqa anokwenziwa. ABAZALI abakwezi ndawo zine Ngqakaqa BAYAZISWA ukuba BANGA TUMELI BANTWANA nokuba ngaba qalayo na, nokuba ngaba dala.

Isigidimi Sama-Xosa

*NGOLWESI-HLANU, DECEMBER* I, 1882.

*IVOTI* YETU.

Ingxoxo exokonxwe ngamapepa esi Bulu ase Kapa ngale ndawo imelwe kukuba yeyolileyo kwabamnyama Bonke abakunoneleleyo ukubambiseka kwemicimbi yokulaulwa kwelizwe, bayazi ukuba, ekumeni kwezinto, intlanganiso ye Parlamente yonyaka ozayo yeyokugqibela eyoti ingenwe ngaba bangamalungu elo qum'ru okwanamhla, nokuba ngeloxesha abemi bale Koloni bangacelwa ukuba bavakalise umxelo wabo ngoku hambiseka kwe micimbi yokulaulwa kwelizwe. Kwa ngokunjalo bayazi ukuba kuko batile abakugqalayo nge nkoliseko ukupatwa kwemicimbi yelizwe, aba seloko belungele ukuba benze konke okuse mandleni abo ukubaxelengela uxaso abo bacinga ngokufanayo nabo. Emasiti ulaulo lwama Ngesi ke lusekwe pezu kwalo mhlaba. Kekaloku sikwazi nje oku, akuko ndawo singaba nokuyi ncurunela ngakwi *Zuid Afrikaan* ne *Volksblad,* amapepa esi Bulu ate avula lengoxo. Iqinga ate alihambisa, loku dwelisa pambi komnyama, i Ngesi ne Bulu, ati emva kokwalata izipako nembasa ezintle, kubo bobabini ababantu, acela omnyama ukuba azityumbele oyena ayakumlandela— eli qinga, sitsho tina, lelingena kugxekwa. Lisagqitile nakoko—liteta izinto ezinkulu ngentlalo yontsundu, xa kanti ziyakuti ezintlanga zimbini zilaulayo, zizame ukukupana kwindawo yokuba nguwupina oyakumpata kakuhle omnyama.

I *Zuid Afrikaan* icela isi Bulu ukuba kesibaneke lenyaniso imdaka, yokokuba tina babala lintsundu, sityekele ngase Ngesini kuna ngase Bulwini. Kambe lengxoxo ayiqali kuviwa siti. Kanti kwaba mhlope i *Zuid Afrikaan* valame amaqanda eskwenene, esaziyo ukuba abengaziwa, mhlaumbi ebete anyatyelwa. Esoti ke ngoko sizanelise ngoku posa amazinywana, apa napaya, kwindawo ezite ezi koranti kwakunye ne yama Ngesi i *Cape Times,* engene emdudweni ukuba ikusele elo hlelo. Iti uku tshayelela kwayo i *Zuid Afrikaan,*—“Abamnyama ngamaxesha onyulo, baba ngakuma Ngesi, kuba bekolwa, okanye benziwe “ bakulwa, ukuba i Bulu lijonge ekubenzeni amakoboka.” Ibehle ingadendi i *Volksblad* ukuyikanyeza lenteto, kumhlaba wokuba omnyama akasi ositungula kangangokuba

acinge njalo. Sisesimeni sokuti tina asiloyiko lobukoboka olubete omnyama waqipukelana ne Bulu. Kodwa lu’rano lokuba, ngapaya kwalamafu angqingqwa obudenge betu, seloko enze into enye ama Bulu, eyila amayelenqe okusihluta amalungelo, nokusenza amaxigxa, ekubeni siluhlanga. Nantso ke into ebange ukuba owasema Bulwini singabi nakumtemba. Abo banjengati, abebeyitandabuza lento, kubonakele belindele Ingqungqutela yase Cradock, ukuze bagatyulwe amehlo Asinto inokutandatyuzwa ukuba. umhlaba abemikuwo abanumzana basema Bulwini e Parlamente nasezi korantini, bate baqinisa kuwo, inyatelo loba litatyatiwe elisingisele ekuhlaziyweni kwesosakiwo setemba esanyikimiswa, yinxenyeyama Bulu, engezizo intwala’ndwe kodwa, e Cradock. Uhlobo lokuxoxa etabate lona yona i *Cape Times,* egxeleshe ngalo ukubulelwa siti, lolufaneleyo okwenene ukuxaswa ngokubonisa ukungcola kwalowo utelekiswe no Mlungu. Sicinga ukuba intsingiselo yayo kwityala le Bulu nomnyama. e Transvaal, ate kupi! Dr. Jorrisen umteto we Transvaal ngoti ilungelo ye Bulu ingapambi kwaleyo yomntu omdaka, asiyete ncam. Ibingaba yenjalo ukuba ubete u Chief Justice Kotze, wayixasa inteto leyo, yo Mpatiswa Matyala. Tina sazi ukuba akenjenganjalo. Olwetu uluvo lolokuba i *Zuid Afrikaanne Volksblad,* zalata zifanele kuma benu-bentsu abo bapati yabe *Cape Times* ingumteteleli onozondelelo, wabo: amabenubentsu awabe caswe ngokubukali ngamanene akanyiselweyo asema Bulwini anjengo Mr. Hofmeyr, Mr. Goldschmidt, Mr. De Villiers, omele i Caledon, no Mr. Van Rensburg. Lompato yenza okukulu mayelana nokumahlula omnyama e Ngesini; enangoku makubulelwe intetelelo yo Mr. Solomon, Mr Sauer, Mr. Irvine, nabanye, abacingelwa ukuba bakwi cala lama Ngesi, lento eba akatanga omnyama wamenza ipambatu oli Ngesi. Injalo imvo yomzi omnyama kule nteto ungagqibi kuyi qonda umzi wasema Bulwini.

Kanti ke ukuzamana nesijwili nokulilela okudlulileyo, akunasiqamo sani, xa kunga dubuli esigqibeni esomeleleyo, sokwenza okulungileyo kususela kolwa namhla. Singena ntandabuzo ukuba abazalwana betu abazizipata-mandla bolandela icebo le *Volksblad* bobehle bayisuse longxako isaba leleyo okwa kaloku. Ukuba boti ukususela kolwa namhla, endaweni yokumhluta ilungelo yokuvota—into entsha ke leyo kumazwe apetwe ngolu hlobo sipetwe ngalo—bacaze amalungelo okuvota; ukuba endaweni yoku donyula izikolo, kuba zinga fezekile, beboti bazame ukuba zifezeke; ukuba beboti endaweni yokumnisela omnyama ngengxokolo yenteto edlubukileyo yokumtuka, beboti bamyeke ahambe indlela yake—ukuba, ngendlelana emfutshane, bezoti intlanga ezi zilaulayo, njengoko i *Volksblad* itshoyo, zizamele “ ukunyusa omnyama, entlalweni nase ngqondweni,” belinga sakuba leli lizwe lodwa ebeliya kuvuna izixakato, kodwa nokuba li Ngesi, Bulu, kusinina, ebeloti lizamele ukuxolelanisa, limlaule nge sonti, beliya kumfumana etyekele ngakulo.

INTLANGAN1SO ZOKUXOXA.

(No. II.—IMICIMBI YOKUXOXWA.)

Intlanganiso zokuxoxa ebesikade siba kuzo zimaqela mabini: ezinye zikumbuza umhlambi wegusha ose buhlanti, oti wakotuswa yinja unduluke ngamandla undwebe kunene, kanti noko awusayi kuya ndawo: Ezinye zisikumbuza isipani senkabi zenkomo ongafika zibeta kancinane, zide